комедийни истории за Америка
Дело за бракониерство в американски съд.
Съдията казал строго:
- Обвиняеми, Вие сте извършил брутално и безотговорно деяние! Убили сте ръждив бухал - птица от защитен вид и най-варварски сте го изял! Имате ли да кажете нещо в своя защита?
Оня захленчил:
- Ваша чест, ужасно съжалявам! Не съм и подозирал, че горката птичка е защитена от закона! Кълна се във всичко най-свято, че никога преди не съм бракониерствал! Просто бях гладен! Смирено моля за снизходителност!
Съдията се трогнал и взел решение:
- Виждам, че сте добър и честен човек, който случайно е кривнал от правия път! Затова - този път Ви прощавам! Преди да Ви освободя, искам да Ви задам един последен въпрос от чисто любопитство:
- Какъв е на вкус ръждивия бухал?
Бракониерът отвърнал:
- Какво да Ви кажа...Напомня доста на царския орел!